નાની ઊંમરથી જ મારી ગીતામાં વિશેષ રુચિ રહી છે. ગીતાનું ગંભીરતાપૂર્વક મનનવિચાર કરવાથી તથા અનેક સંતમહાપુરુષોના સંગ અને વચનોથી મને ગીતાના વિષયને સમજવામાં ઘણી સહાય મળી. ગીતામાં મહાન સંતોષ આપવાવાળા અનંત વિચિત્રવિચિત્ર ભાવો ભરેલા પડ્યા છે. ભાવોને પૂર્ણ રીતે સમજવાનું અને તેમને વ્યક્ત કરવાનું મારામાં સામર્થ્ય નથી. પરંતુ જ્યારે કેટલાક ગીતાપ્રેમી સજ્જનોએ વિશેષ આગ્રહ કર્યો, હઠ કરી, ત્યારે ગીતાના માર્મિક ભાવોનો પોતાને બોધ થઇ જાય તથા બીજો કોઇ મનન કરે તો એને પણ એમનો બોધ થઇ જાય – એ દ્રષ્ટિએ ગીતાની વ્યાખ્યા લખાવવાની પ્રવૃતિ થઇ.